Halden videregående skole

Halden videregående skole er en videregående skole i Halden fordelt på de fire studiestedene Porsnes, Risum, Tosterødberget og Halden fengsel. Skolen har per 2018 ca. 1 200 elever og 250 ansatte og er blant de største i fylket. Historie Skolen ble etablert i 1996 som en sammenslåing av skolene Christian August, Porsnes, Risum og Tosterødberget. I 2004 ble studiested Christian August (tidligere Christian August gymnas) nedlagt og tilbudene flyttet til nybygget på Porsnes. I 2010 fikk Halden videregående egen avdeling ved Halden fengsel. Avdeling Risum er delt på to bygninger i Iddeveien 37 og 44. I januar 2021 ble det påbegynt byggingen av et nytt bygg utenfor Porsnes, der Norske Skog Saubrugs papirfabrikk 1 lå. Bygget fikk navnet «F-blokka». 1. juli 2022 sto bygget ferdig, og ved skolestart samme år flyttet 5 av utdanningsprogrammene inn. Referanser Eksterne lenker (no) Offisielt nettsted (en) Halden Videregående Skole – kategori av bilder, video eller lyd på Commons Galleri